Pizza

Pizza este un fel de mâncare ce îşi are originea în Italia. Este o pâine plată, de obicei rotundă, acoperită cu sos de roşii şi brânză, plus alte topping-uri opţionale, preparată la cuptor. 
Pissa este un termen latin, apărut în secolul IX, care înseamnă "pâine plată". Începând cu secolul XIV a căpătat sensul de "pâine plată acoperită cu brânză" în limba italiană. Un om care se pricepe la prepararea pizzei se numeşte "pizzaiolo", iar un restaurant care serveşte pizza se numeşte "pizzerie" (it. pizzeria). De la multe pizzerii se poate comanda şi la domiciliu, prin telefon sau internet. Pizza se găseşte, de asemenea, în supermarket-uri, sub formă congelată. 
== Istoric ==
Pizza este originară din Italia, dar astăzi se găseşte oriunde în lume, fiind una dintre cele mai populare feluri de mâncare.
Istoria pizzei a început o dată cu aducerea roşiilor în Europa din America, în secolul XVI. La început însă s-au bănuit a fi otrăvitoare, ca alte plante din familia Solanaceae. În secolul XVIII săracii din Napoli obişnuiau să pună sos de roşii peste pâinea lor plată. Aşa s-a născut pizza. Cu timpul a câştigat popularitate şi turiştii veneau special în zonele sărace din Napoli pentru a gusta diversele reţete de pizza. 
Prima pizzerie, "Antica Pizzeria Port’Alba", s-a deschis pe la 1830 la Napoli şi este deschisă şi astăzi. Alexandre Dumas ne povesteşte că în anii aceştia pizza este mâncarea de bază în Napoli şi că are ingrediente variate, cum ar fi brânză, roşii, ulei şi anşoa. Altă pizzerie faimoasă este "Da Michele" (deschisă în 1870), unde mulţi consideră că ar fi singurele Pizza Marinara şi Pizza Margherita. Marinara este prima reţetă de pizza. Margherita a fost prima pe care s-a pus brânză. Este atribuită lui Raffaele Esposito, care lucra la pizzeria "Pietro... e basta così" ("Pietro... şi ajunge") (deschisă în 1880), care mai există şi astăzi, sub numele de "Pizzeria Brandi". În Roma cea mai cunoscută este "Da Baffetto".
Astăzi piaţa este dominată de pizzeriile care se ocupă cu livratul la domiciliu, cum ar fi: Domino's Pizza, Little Caesar's, Pizza LaPapi, Papa John's Pizza, Giordano's Pizza, Pizza Ranch, Godfather's Pizza şi mai ales Pizza Hut.
== Topping-uri şi feluri de pizza ==
Topping-urile folosite cel mai des sunt: 
* sos - tradiţional sos de tomate, astăzi se folosesc şi pesto sicilian sau alte sosuri
* brânză - tradiţional mozzarella, astăzi se folosesc şi caşcaval, provolone sau alte tipuri de brânză
* ierburi şi condimente - oregano, busuioc, usturoi
* carne - şuncă, salam (în special pepperoni), cârnaţi, pui, ton, creveţi
* legume - măsline, ardei graşi, porumb, ceapă, roşii 
* ciuperci
Cele mai autentice pizze se fac cu ingrediente locale, cum ar fi:
* Roşiile de San Marzano, care cresc pe câmpiile din jurul vulcanului Vezuviu
* Mozzarella di Bufala Campana, făcută din laptele bivoliţelor de apă crescute în regiunile Campania şi Lazio
;Feluri de pizza:
* Pizza din Napoli (Pizza Napoletana): 
** Pizza Marinara (cu roşii, usturoi, oregano şi ulei)
** Pizza Margherita (cu roşii, mozzarella feliată, busuioc şi ulei)
** Pizza Margherita Extra (Pizza Margherita cu Mozzarella di Bufala Campana)
* Pizza din Lazio: 
** Pizza Rustica
** Pizza a Taglio
* Pizza Romana (cu roşii, mozzarella, anşoa, oregano şi ulei)
* Pizza Viennese (cu roşii, mozzarella, cârnaţi nemţeşti, oregano şi ulei)
* Pizza cu şuncă şi ciuperci (cu roşii, mozzarella, şuncă şi ciuperci)
* Pizza Capricciosa (cu roşii, mozzarella, ciuperci, anghinare, şuncă, măsline şi ulei)
* Pizza Quattro Stagioni - "Patru Anotimpuri" (aceleaşi ingrediente ca la Capricciosa, dar neamestecate)
* Pizza Quattro Formaggi - "Patru brânzeturi" (cu patru feluri de brânză: mozzarella şi trei dintre următoarele patru: stracchino, fontina, gorgonzola şi ricotta) 
* Pizza Siciliana
* Pizza Bianca - fără sos de roşii 
* Calzone sau Ripieno este o pizza în formă de semilună umplută cu ricotta, salami şi mozzarella
* sunt, de asemenea, multe feluri de pizza create în Statele Unite ale Americii
Categorie:Bucătăria italiană
af:Pizza
ang:Geþeahtbrēad
ar:بيتزا
az:Pizza
bar:Pizza
bat-smg:Pėca
be-x-old:Піца
bg:Пица
bn:পিৎজা
bs:Pizza
ca:Pizza
ceb:Pizza
cs:Pizza
da:Pizza
de:Pizza
el:Πίτσα
en:Pizza
eo:Pico
es:Pizza
eu:Pizza
fa:پیتزا
fi:Pizza
fr:Pizza
ga:Píotsa
gl:Pizza
he:פיצה
hi:पिज्जा
hr:Pizza
hu:Pizza
id:Pizza
is:Pizza
it:Pizza
ja:ピザ
jv:Pizza
kn:ಪೀಟ್ಸಾ
ko:피자
ku:Pizza
la:Placentula
lt:Pica
lv:Pica
mk:Пица
ml:പിറ്റ്സ
mn:Пицца
mr:पिझ्झा
ms:Pizza
nap:Pizza
nl:Pizza
nn:Pizza
no:Pizza
nrm:Pizza
oc:Pizza
pa:ਪਿਜ਼ਾ
pl:Pizza
pnb:پیزا
pt:Pizza
ru:Пицца
sah:Пицца
scn:Pizza
simple:Pizza
sk:Pizza
sl:Pica
sr:Пица
sv:Pizza
szl:Pizza
th:พิซซ่า
tr:Pizza
uk:Піца
vi:Pizza
yi:פיצא
zh:比萨饼
zh-min-nan:Pizza